 Idia : Idia ni ìyá Esigie, ẹni tí ó jẹ Oba àwọn ènìyàn Edo láàrin ọdún 1504 sí 1550. Àwọn onítàn mọ pé Idia wà láyé nígbà Ogun Idahogun náà wáyé láàrin ọdún 1515 sí 1516 nítorí ó kópa ribiribi láti mú ìṣẹgun Benin wáyé. Ọpọlọpọ sì gbàgbọ pé, òun ni igi lẹyìn ọgbà bí ọmọ rẹ ṣe dé orí ìtẹ. Ó jẹ akíkanjú tó jà gidigidi nígbà kí ọmọ rẹ tó dé orí ìtẹ àti lẹyìn ìgbà tí ó di ọba Edo. Ó ran ọmọ rẹ lọwọ láti di ọba lẹyìn ìgbà tí Baba rẹ Oba Ozolua fi ayé sílè. Ó kó àwọn ajagun jọ láti bá arákùnrin Esigie, ẹni tí a mọ sí Arhuaran jà. Arhuaran ni ẹni tí ó yẹ kó di Ọba ṣùgbọn wọn ségun rẹ. Idah di ìyá Oba kẹrindínlógún ti Benin.Idia dé Àfin torí Ozolua, ẹni tí ó jẹ ọba láàrin 1483 sí 1514, Ozolua pinu láti fi saya lẹyìn ìgbà tí ó ri kó jó. Idia àti Oba Ozolua fẹ ara wọn kí ó tó di ọdun 1504, ṣùgbọn àwọn onítàn ò ní ìdánilójú ìgbà tí wọn fẹ ara wọn. Nítorí ìpinnu ọba, àwọn òbí Idia pèsè rẹ fún ìgbé ayé rẹ ní ààfin nípa fífún ní àwọn àgbo kọkan. 